Programmet inneholder sterke scener som kan være upassende for enkelte
Det er simpelthen umulig å forstå Kim Jong-un-
-og forutse handlingene hans uten å sette det i sammenheng-
-med faren og bestefaren hans.
Dette er historien om tre menn fra én familie, Kim.
Seg imellom har de styrt Nord-Korea i over 70 år-
-og skapt sin egen, mytiske legende, et kommunistisk dynasti.
En hel nasjon lever under deres kontroll-
-mens de holder resten av verden som gissel.
"Rakettmannen" er på sitt eget selvmordsoppdrag.
Når Kim Jong-un spiller sin kjernefysiske poker,-
-låner han et manus skrevet av bestefaren, Kim Il-sung,-
-og faren, Kim Jong-il.
Kim Jong-il var en playboy, han var litt uberegnelig.
Problemet vårt var: "Kan du stole på denne mannen?"
Omringet av fiender,-
-en utspekulert diktator som gjør hva som helst for å beholde makten.
Det er alltid litt paranoia, det er alltid et komplott.
Mens folket sulter strekker han seg mot atomknappen-
-og skaper en narkostat for å finansiere missilene og luksuslivet.
Du kan ikke overleve der, med mindre du er Kim Jong-il.
Sett gjennom øynene til regimets venner og mange fiender,-
-Kim-mennene er et av den moderne tids mest beryktede dynastier.
De har vært smarte, de har vært hensynsløse-
-og de har vært fokuserte på det overordnede målet.
Det er å bevare Kim-dynastiet og at regimet skal beholde makten.
Episode 3 KJERNEFAMILIE
I 1988 hadde Sør-Korea arrangert OL, og det var en enorm triumf.
I 1989 kom Nord-Korea med sitt svar.
JULI 1989 - Den 13. verdensfestivalen for ungdom og studenter.
Ungdomsfestivalen var en klassisk nordkoreansk produksjon.
Den involverte ikke bare deres eget folk,-
-de hadde støttespillere fra kameratene i sosialistblokken.
Det var et forsøk på å gi et bedre inntrykk av Nord-Korea-
-og å vise at de hadde venner over hele verden.
Så du får en merkelig dynamikk,-
-et øyeblikk med kommunistisk triumf-
-ledet av Kim Il-sung og Kim Jong-il,-
-mens grunnmuren under var så svak-
-at alt kom til å falle sammen på noen få måneder.
I kveld åpnet Øst-Tyskland rett og slett landets porter,-
-portene som har vært lukket i nærmere 30 år.
Om du setter deg i Kim Jong-ils sko tidlig på 90-tallet,-
-har du Erich Honecker fra Øst-Tyskland.
Det skjedde så plutselig, muren ble endelig åpnet.
Nicolae Ceau escu fra Romania.
Ikke med forrædere!
Og Sovjetunionen.
Still Yazov for retten! Still Yazov for retten!
De er Nord-Koreas venner,-
-og alle har endt opp i historiens søppelkasse.
Og det må ha skapt en betydelig frykt-
-og uro om Nord-Koreas evne til å holde seg flytende.
Første gang jeg dro til Nord-Korea var i 1989.
Det var den første av det som ble 17 turer i løpet av nærmere 25 år.
Man må se på Nord-Korea som et koreansk kongerike fra 1400-tallet.
Der har du keiseren, som er himmelens sønn,-
-og dynastiet som springer ut fra det.
Dynastiets bestefar, Kim Il-sung,-
-har vært Nord-Koreas ubestridte hersker de siste fire tiårene.
Nå utløser den kalde krigens slutt begynnelsen på overføring av makt-
-til hans utvalgte etterkommer, sønnen Kim Jong-il.
DESEMBER 1991
Å sette inn Kim Jong-il som lederen for militæret-
-umiddelbart etter Sovjetunionens fall,-
-å gi ham operasjonell kontroll over den viktigste institusjonen-
-i Nord-Korea da faren hans var nesten 80,-
-var å kunngjøre til alle at Kim Jong-il er rett mann.
Han hadde en annerledes personlighet enn faren.
Han var en bortskjemt, rik gutt. Vokste opp som en prins.
Han var frekk og arrogant.
KO YOUNG-HWAN Kim-familiens tidligere tolk
Det han fryktet mest var en intern utfordrer til makten.
Han var også ekstremt paranoid og redd for fiendene i utlandet.
Kim Jong-il hadde vært kronprins i flere år-
-og ventet på å arve kongeriket.
Nå som han får makten, introduserer han seg for folket-
-i en tale som varer i bare fem sekunder.
Ære til folkets heroiske militær!
Det er den eneste talen hans som blir kringkastet.
Med Sovjetunionens fall-
-og Nord-Korea fortsatt offisielt i krig med USA,-
-var det opp til denne tilbaketrukne og uprøvde lederen-
-å sikre dynastiets fremtid.
Å være i Nord-Korea er som å gå gjennom speilet.
Det er de som føler seg redde,-
-plagede, truede og beleirede.
Så tar Kim Jong-il et skjebnesvangert valg,-
-det han vet vil få fiendene hans til å tenke seg om.
Det eneste som kan garantere at regimet hans overlever.
ATOMVALGET
Via fotografier fra luften oppdaget vi-
-at de utviklet et kompleks i Nyongbyon-
-hvis eneste tilsynelatende hensikt var å produsere plutonium.
Og størsteparten av hensikten til Nyongbyon-
-var å produsere plutonium til atomvåpen.
Nord-Korea trakk seg plutselig fra en avtale-
-som skal begrense spredningen av atomvåpen-
-og stengte landet for internasjonale inspektører.
Det utløste mange alarmer.
For USA ser det ut som handlingene til en krigshissig diktator.
Men Kim Jong-il har en hensynsløs logikk i sin store plan.
Ingen ville true et Nord-Korea som hadde atomvåpen.
De hadde fått oppmerksomheten vår med atomprogrammet sitt.
Det var foruroligende, for jo mer folk studerte implikasjonene,-
-desto mer bekymrede ble de.
For Amerikas nyvalgte president, Bill Clinton,-
-er det nå en prioritet å finne ut mer om mannen-
-som en dag kan ha fingeren sin på atomavtrekkeren.
Kim Jong-il var fortsatt det store ukjente.
Og det vi visste om ham var ikke akkurat stuerent.
Det ble nærmest tatt for gitt at de ville klare-
-å presse oss inn til steder der vi ikke ville være.
Kim Jong-il forsto at deres militær var underlegent USAs militær.
Og derfor mente de at de trengte atomvåpen.
For meg var det klart at det ville være katastrofalt.
Vi ville hindre det i å skje.
Spørsmålet var hvordan man gjør det.
Jeg fikk tillatelse fra president Clinton-
-til å bruke konvensjonelle missiler til å ødelegge atomanlegget deres.
Det ville stoppet hele atomprogrammet.
Vi vil slå tilbake raskt og overveldende-
-om de noensinne utvikler og bruker atomvåpen.
Det vil bety slutten for landet deres som de kjenner det.
Det vet at det er det vi er nødt til å gjøre.
Langs kysten av Sør-Korea har krigsøvelsen Team Spirit-
-blitt en årlig irritasjon i den demilitariserte sonen i Nord-Korea.
Jeg og president Clinton mente-
-at nordkoreanerne nok ville svare med et angrep på Sør-Korea.
Vi overveide muligheten for flere hundre tusen døde.
Nord-Korea reagerer på amerikanernes trusler-
-ved å stille opp den enorme hæren sin langs den sørlige grensen.
Kim Jong-il hadde flyttet titusenvis av langdistanseartillerivåpen-
-for å dekke hele området, inkludert Seoul, 50 km fra DMS.
Det ble en endeløs spenning.
Muligheten for en ny Koreakrig kommer stadig nærmere.
SØR-KOREA 1994
I Sør-Koreas hovedstad, Seoul,-
-forbereder byen seg på et angrep fra nord-
-mens USA nærmer seg et angrep på Kim Jong-ils atomkompleks.
Kim Jong-il hadde spilt atomkortet-
-og ført Nord-Korea til randen av en ny krig med Amerika.
Men nå tar faren hans, Kim Il-sung,-
-fortsatt Nord-Koreas øverste leder, kontroll over krisen.
Kim Il-sung mente at han hadde spilt for høyt.
Han ville ikke ha en krig med USA.
Så han inviterte tidligere president Carter til Nord-Korea.
Kommunistgeriljaen som hadde startet Koreakrigen-
-og som ville knuse de amerikanske imperialistene,-
-var blitt en statsleder som ville diskutere fred med fienden.
-God morgen. -Velkommen.
Det er en glede å være her, sir. Dette er min kone, Rosalynn.
Det var litt som: "Jøss, dette er et stort, historisk øyeblikk."
Det som er viktig mellom oss er tillit,-
-tro på hverandre, det er det aller viktigste.
Carter megler frem en avtale. I bytte mot amerikansk nødhjelp-
-lover Nord-Korea å stoppe atomprogrammet sitt.
Om vi møtes igjen, vil vi være gamle venner neste gang.
Men for Nord-Korea er det største muligheten for et politisk-
-og økonomisk samarbeid med verdens eneste gjenværende supermakt.
Kims aggressive strategi hadde lykkes.
Kim var veldig omgjengelig.
Den personlige dynamikken hans med Carter var varm og vennlig.
Så Carter klarte å flytte klimaet-
-vekk fra konfrontasjon og mot forhandlinger.
Spenningen som hadde hengt over Koreahalvøya-
-løftet seg tilsynelatende langsomt.
Og så plutselig, ut av det blå, får du et forferdelig sjokk.
Kunngjøring til alle partimedlemmer og til folket,-
-alle arbeidere, bønder og folkets soldater,-
-alle intellektuelle og unge studenter.
Vi kunngjør med tungt hjerte til hele landet og hele folket,-
kamerat Kim Il-sung, generalsekretær for Koreas arbeiderparti-
-og øverste leder for den demokratiske folkerepublikken Korea-
-gikk bort-
-kl 02:00, 8. juli 1994.
Nord-Koreas Kim Il-sung er død etter et hjerteinfarkt, han var 82.
Den ekstravagante personkultusen rundt ham kalte ham "store leder".
Det skal være landesorg i hovedstaden Pyongyang i kveld.
Med Nord-Koreas Kim Il-sungs død-
-har verdens krympende sirkel av sosialistiske ledere-
-mistet sitt lengst regjerende medlem.
Han kontrollerte Nord-Korea fra før Koreakrigen,-
-som han startet i 1950,-
-og frem til møtet med Jimmy Carter-
-som fant sted for bare et par uker siden.
Kim Il-sungs død var et sjokk.
Og det var absolutt en del bekymringer.
Den kjente enheten skal nå erstattes med en ukjent enhet.
Verden utenfor hadde sett på Kim Jong-il-
-som den bortskjemte sønnen til den allmektige diktatoren,-
-omringet av alle ryktene om hvor merkelig han var.
Selv om han var utpekt som etterfølger,-
-var Kim Jong-il dypt fortvilet over farens død.
Alle Nord-Koreas allierte var forsvunnet.
Delvis på grunn av det hadde det økonomiske systemet stoppet opp.
Så, fra utsiden-
-var det store spørsmålet: "Hvor lenge vil det vare?"
Et uberegnelig regime med en uprøvd leder er på randen av sult.
Bare en håndfull utenforstående er kommet nært nok-
-til å gjette på omfanget av katastrofen.
To år med flommer er fulgt av en sommer med tørke.
Ifølge et estimat kan opptil fem millioner mennesker sulte.
Uten Nord-Koreas kommunistallierte til å redde ham-
-er dette en krise Kim Jong-il må håndtere på egen hånd.
Folk overlever på bare rundt 12 skjeer med mat om dagen.
I noen tilfeller suppleres det med håndplukket gress.
Det er helt klart en desperat situasjon.
Det var tre eksepsjonelt utfordrende år i Nord-Korea.
Det offentlige fordelingsssystemet,-
-som det fleste nordkoreanere fikk maten sin fra, kollapset i praksis.
Skadene var kataklystiske.
JIHYUN PARK Nordkoreansk avhopper.
Midt på 90-tallet kunne du se lik foran jernbanestasjonene,-
-inngangene til markeder, egentlig overalt.
Det var ingen som brydde seg, de døde uten at noen la merke til det.
Jeg kan fortsatt se dem for meg i gatene.
Mange barn og eldre døde da.
Det var rykter om at folk ble pågrepet-
-for å bli spist.
Man tror at over en halv million mennesker døde i sultkatastrofen.
Det interessante var at til tross for den intense lidelsen-
-forble det politiske systemet intakt.
Barn har hudsykdommer,-
-en slags skjørbuk forårsaket av underernæring og vitaminmangel.
Men alle, også denne jenta med gulsott,-
-får rouge i kinnene for å se friskere ut for de utenforstående.
Å legge ressurser i å sikre at regimet overlever-
-blir prioritert over å legge ressurser i å mate folket.
Programmet inneholder sterke scener som kan være upassende for enkelte.
Sent på 90-tallet hadde Kim Jong-il en stor utfordring-
-med å holde dynastiet og systemet intakt-
-i en eksepsjonelt utfordrende tid.
Du hadde et allestedsnærværende sikkerhetsapparat-
-som knuste all politisk motstand.
MICHAEL YI Tidligere CIA-analytiker.
Tester, tester.
Jobben min var å avhøre-
-nordkoreanske avhoppere og spioner.
Hwanghae jernverk på vestkysten,-
-de hadde flere titusener ansatte.
Hver dag døde 60 eller 100 personer. Sultet i hjel.
Lederne solgte stål til Kina-
-for å kjøpe mat til de ansatte. Og Kim Jong-il fant ut av det.
"Hvorfor gjorde dere dette uten min tillatelse?"
Så de drepte åtte mennesker foran alle de ansatte.
For første gang i nordkoreansk historie-
-arrangerte de fabrikkansatte en sittende demonstrasjon-
-mot Kim Jong-il. "Vær så snill, gi oss mat."
Og hva skjedde morgenen etter?
Kim Jong-il hentet inn stridsvogner og kjørte over dem.
Etter det skalv Nord-Korea.
Jeg jobbet tett med Kim Jong-il i flere år.
Kim Jong-il var svært smart. Han hadde et instinkt for å plukke ut-
-alle partimedlemmene som hadde negative meninger om ham.
Han var ekstremt paranoid.
Kanskje fordi han var så kort,-
-hadde han en bouffant-sveis for å virke høyere.
Han hadde sko med 7 cm hæler, spesiallaget i Sveits.
Han hadde en stor mage, så han gikk alltid med jakke for å skjule den.
Å si noe som "lederen er fet" eller "han er kort"-
-kan sende tre generasjoner av familien din til konsentrasjonsleir.
Regimet har et jerngrep om folket.
Det er flere fengselsleirer i Nord-Korea.
Fangene lever under brutale forhold.
I tillegg utføres noen henrettelser i full offentlighet.
Fyr!
Fyr! Fyr!
Jeg så min første offentlige henrettelse da jeg var sju.
HYEONSEO LEE Nordkoreansk avhopper
Forbryternes, eller ofrenes, nærmeste familie-
-og slektninger måtte stå helt fremst.
Når jeg ser folk dø foran meg, minner det meg om-
-at jeg ikke bør gjøre noe mot myndighetene eller lederne.
Ellers blir jeg drept, akkurat som personen foran meg.
Det var akkurat det regimet ville.
Dere har vært vitne til hvordan elendige tåper ender opp.
Forrædere som svikter nasjonen og folket ender opp slik.
Sultkatastrofen hadde presset Nord-Korea ut på kanten.
Men Kim Jong-il vil overleve alt som kan komme.
Og han vil at verden skal vite det.
På Kim Il-sung-plassen, et signal til USA og resten av verden-
-om at Nord-Korea, trass i problemer, er en makt å regne med.
"Den anstrengende marsjen",-
-som sulten ble kalt i Nord-Korea, var katastrofal.
Men Kim Jong-il kjente bare til én livsstil.
Han hadde ikke opplevd en kveld uten konjakk, kaviar eller sushi.
Vi så aldri at han ble tynn.
SUSHIKOKKEN
Svært få utenforstående kom nær Kims innerste sirkel.
Men én mann fikk tillit fra Kim Jong-il.
Kenji Fujimoto er en mann fra Japan-
-som ble kokken til Kim Jong-il, den kjære leder.
Han snakket lenge med en amerikansk forfatter om det han hadde opplevd,-
-før han dro tilbake til Nord-Korea, der han bor nå.
Sakudaira, 9. desember. Med Fujimoto-san.
Alle kalte ham generalen.
Han sa at han hadde ansvaret for perfekt servering av måltidene.
Da det var ferdig, sluttet han seg til drikkingen.
Ofte sent, Kim Jong-il ville at han skulle drikke mye for å ta dem igjen.
Så han hang egentlig med følget til Kim Jong-il.
Om jeg drakk 100 ml på en gang, fikk jeg 100 amerikanske dollar.
-Om du drakk hva? -Konjakk.
Fujimoto snakket om de endeløse festene.
Men her handlet det om liv og død.
På festene ville Kim Jong-il spontant gifte folk,-
-han skilte folk, han tvang kvinner til å bokse.
Det var historier om seksuelle handlinger. En bekreftet historie-
-var om at en person måtte skyte en annen person på en fest.
Fujimoto-san ble raskt personen-
-som skaffet elitevarene som Kim Jong-il foretrakk.
Han fikk en handleliste og tok jetflyet.
Radiosjekk, radio, en, to.
Han dro til Iran etter kaviar.
Han dro til Praha etter øl.
Han dro til Danmark etter svinekjøtt.
Kim Jong-il fikk lyst på burgere, det var en McDonald's i Beijing.
Jetflyet ble brukt til å skaffe ham Big Macer som nattmat.
Lange turer til Frankrike for å kjøpe konjakk.
Flere hundre tusen dollar i året,-
-de visste at dette var den beste kunden deres på hele kloden.
Og selvsagt, Japan, til Tsukiji-fiskemarkedet, for sushi.
I Nord-Korea-
-er all informasjon om Kim-familien topphemmelig.
Da Kim Jong-il kom til makten,-
-viste ingen noe om konene hans, ikke engang navnene.
Song Hye-rim, Kim Young-sook,-
Ko Young-hui og Kim Ok.
Kim Jong-ils koner og elskerinner gir ham minst fem barn.
En av dem skal bli dynastiets neste leder, Kim Jong-un.
Kim Jong-ils barn var kostbare.
De hadde barnepiker, de var på sikre steder.
Fujimoto-san sa at Kim Jong-un var aggressiv fra han var liten,-
-han hadde ild i øynene og et konkurranseinstinkt.
Og at alle kalte ham "den lille tigeren".
En gang legger Fujimoto-san merke til-
-at Kim Jong-un prøver å få en drage til å fungere.
Og dragen vil ikke fly.
Og det står mange sjefer der, menn i dress.
Ingen av dem vil hjelpe guttene. Om de gir dem assistanse,-
-kan de insinuere inkompetanse hos guttene.
En slik handling kan føre til at du granskes nøye.
Fujimoto-san sier at han kommer ut-
-og at han vet hva som er galt med dragen. Den har ingen hale.
Han fester halen til dragen, og dragen flyr.
Når Kim Jong-il kommer igjen og ser at dragen flyr,-
-ser de glade guttene, gjør det stort inntrykk på ham.
En dag kom Kim Jong-il til Fujimoto-san og sa:
"Jeg har sparket barnepikene, du skal være lekekameraten deres."
Nord-Koreas menneskelige og økonomiske ruin-
-gjør Kim Jong-il desperat etter hard valuta-
-til det sviktende dynastiet, og han gjør alt for å få tak i det.
FBI var klar over at noen forfalsket 100-dollarseddelen vår.
Jeg satte ut rykter om at jeg var ute etter falske penger av god kvalitet.
SUPERSEDDELEN
Jeg jobbet i FBI i 26 år.
Jeg har utgitt meg for å være leiemorder,-
-hvitsnippforbryter, pedofil,-
-internasjonal våpenhandler.
Det var en spennende berg- og dalbane av en karriere.
Dette er enkle penger, ikke sant? Enkle penger.
Det var det første møtet mitt med Wilson Liu.
Det var på et hotellrom. Han fortalte meg at han var ansvarlig-
-for å smugle nesten perfekte 100-dollarsedler til USA.
Jeg forklarte at jeg kunne få containeren deres gjennom havnen.
Når du er i denne bransjen, om du gjør det én gang,-
-vil du ikke drive med noe annet lenger.
De kostet 35 % av verdien,-
-så det kostet 350 000 dollar å kjøpe en million.
Du vet, politikk er veldig mørkt.
Og skittent. Jeg hater det!
Du kan ikke bare kjøpe en seddelpresse på Craigslist.
Vi snakker om de samme pressene-
-som brukes av vårt trykkeribyrå,-
-vi snakker om spesialpapir.
Alt dette må skaffes-
-med godkjenning fra høyeste hold i myndighetene.
Og Wilson Liu sa at det var de nordkoreannskproduserte-
-supersedlene, en falsk 100-dollarseddel.
Vi ble fortalt at det skulle fraktes i en seks meter lang container.
Pengene skulle lagres i stoffruller.
Vi ruller og ruller, og plutselig kjenner jeg klumper i stoffet.
Og pengene, den falske valutaen, superseddelen, er der.
North Korea hvitvasker også superseddelen med diplomatmapper-
-via asiatiske forbrytersyndikater-
-og bankene og kasinoene på Macao.
Men det er bare en del av en stor, kriminell operasjon-
-med utspring Pyongyang, som strekker seg over hele kloden.
Nordkoreanerne involverte seg i alle mulige lyssky beskjeftigelser.
De solgte alt mulig,-
-for de var desperate etter utenlandsk valuta.
Nord-Korea smugler også narkotika.
Metamfetamin og heroin er blitt beslaglagt-
-så langt unna som Tyskland, Russland og Australia.
Alle pengene kommer tilbake til et hemmelig fond,-
-kontrollert av Kim Jong-il, som skal betale for det han håper-
-skal garantere at regimet hans overlever.
Pentagon kaller Nord-Koreas oppskyting av et ballistisk missil,-
-sitat, en alvorlig utvikling.
Prøveoppskytingen var delvis en beskjed til USA-
-om at hvis dere ikke overholder deres side,-
-kan vi fortsette å gjøre ting som dere ikke liker.
Selv om Nord-Korea har problemer,-
-er det ikke en svak stat som dere kan gjøre som dere vil med.
Du har en slags tosidighet i Nord-Koreas oppførsel,-
-som varierer mellom svært provoserende militære grep-
-og så steg som nordkoreanerne tar-
-for å vise at de ikke er så skumle og kan forhandles med.
JUNI 2000
Et historisk vendepunkt på Koreahalvøya.
Lederne av Nord- og Sør-Korea i Pyongyang-
-lover å avslutte den kalde krigen i dette ustabile hjørnet av Asia.
Den nordkoreanske lederen ville vise en ny side.
Han spøkte til og med om sitt eksentriske rykte i utlandet.
Europeere spør meg ofte om hvorfor jeg lever så tilbaketrukket.
Nå kan jeg vise at jeg ikke gjør det.
President Kim Dae-jung har frigjort meg fra mitt tilbaketrukne liv.
Dette er en fyr som før dette nesten aldri hadde snakket offentlig.
Og nå snakket han og slo vitser på sin egen bekostning.
Det tyder på at det er en forestilling-
-som de kan skru av og på som det passer dem.
Da president Kim Dae-jung kom til toppmøtet i Nord-Korea,-
-var jeg et medlem av pressekorpset.
Det var første gang jeg møtte Kim Jong-il.
CHOI HAK-RAE Tidligere avisredaktør i Sør-Korea
De tilbyr det beste av det beste når utlendinger kommer til landet,-
-selv om de er på randen av å sulte i hjel.
De serverte oss til og med mat som var laget av bjørnelabber.
De serverte verdensklassevin. Det var altfor luksuriøst.
Han tok meg på skulderen mens vi snakket, og jeg gjorde de samme.
Jeg sa til Kim Jong-il:
"Om du vil forbedre forholdet til USA,"-
-"bør du ikke være interessert i å utvikle missiler eller atomvåpen."
Kim Jong-il svarte:
"Jeg vet at så fort vi forsøker å skyte missiler mot USA,"-
-"vil deres missiler og atomvåpen redusere republikken vår til aske"-
-"og utrydde oss".
"Men den eneste måten å få USA til å snakke med oss på,"-
-"er å utvikle missiler og atomvåpen."
Kim Jong-ils strategi for å engasjere USA fungerer.
I oktober 2000 kommer Madeleine Albright til Pyongyang-
-for å legge grunnlaget for et mulig historisk toppmøte-
-mellom Kim Jong-il og president Clinton.
USA håper at det skal føre til at Nord-Korea-
-til slutt avslutter missilprogrammet sitt.
Utenriksminister Madeleine Albright gjør noe historisk i dag,-
-hun tetter et diplomatisk gap fra den kalde krigen.
Hun er i Nord-Korea for historiske samtaler med lederen der.
Madeleine Albright hadde dratt dit for å vurdere mannen.
Hvem er Kim Jong-il, og er han en-
-som presidenten vår kan sette seg ned med?
Bare besøket hennes var et viktig steg mot-
-normaliseringen som nordkoreanerne tilsynelatende ville ha.
Spør henne om hun har det bra.
-Har du hatt det bra? -Det har jeg.
Kim Jong-il tok med Albright til en spektakulær oppvisning-
-i et stadion i Pyongyang, til ære for ham og arbeiderpartiet.
Og så var det kortene og sånt,-
-og et av kortene viste et missil som ble skutt opp.
Og Kim Jong-il snur seg mot Madeleine Albright og sa:
"Dette kan være det siste".
Og... "Ja, jeg håper det."
Men når tiden renner ut for Clintons presidentskap,-
-finner fredssamtalene mellom de to landene aldri sted.
Ingen av sidene vil noensinne få vite hva som kunne skjedd.
Herregud! Herregud!
Med president Bush i det hvite hus-
-utløser 11. september en rekke hendelser med globale konsekvenser.
Når vi samles i kveld er nasjonen vår i krig-
-og den siviliserte verden står overfor nye, enestående farer.
Nord-Korea er et regime bevæpnet med missiler-
-og masseødeleggelsesvåpen mens folket sulter.
Slike stater og deres allierte danner en ondskapens akse.
Bush satte Nord-Korea i ondskapens akse sammen med Iran og Irak-
-i den berømte talen om landets tilstand.
Så jeg tror ikke nordkoreanerne var positive-
-til mulighetene for å forhandle med USA.
I kveld er hele verdens oppmerksomhet rettet mot Irak.
USA ga regimet-
-sin første smak av strategien kalt "sjokk og ærefrykt".
Invasjonen av Irak var-
-en svært foruroligende utvikling for Nord-Korea.
Saddam Hussein hadde ikke atomvåpen, se hva som skjedde med ham.
Vi skal ikke la det skje med Kim Jong-il.
OKTOBER 2006
Frem til i dag tidlig-
-var det kjent at åtte land hadde atomvåpen.
Nå må vi legge Nord-Korea til den listen.
Alt ble forandret etter den prøvesprengningen.
Du kan ikke gå tilbake, du har gjort det.
De hadde vist USA at dere ikke kan skremme oss.
Det sto langt mer på spill, situasjonen ble langt farligere.
Nord-Korea hadde en bombe.
Jeg er stolt av våre forskere-
-som har utført en så vellykket, underjordisk atomprøvesprengning.
-Kommer det flere? -Det er nok, syns du ikke?
I mange av disse vendepunktene er et mye gi og ta.
Det er ikke Kim Jong-il som ruller ut av sengen etter en konjakkkveld-
-og sier: "Hva med en atomprøvesprengning i dag?"
Selv om et er karikaturfiguren som mange tenker på.
De har vært smarte, hensynsløse-
-og fokuserte på det overordnede målet,-
-som er å bevare Kim-dynastiet og at regimet beholder makten.
Det er ikke gode nyheter om helsen til Nord-Koreas leder, Kim Jong-il.
Kommunistlederen fikk et alvorlig tilbakeslag og er på sykehus.
OKTOBER 2010 Kim II-sung-plassen
Han så svært avmagret ut, han hadde fått slag,-
-han haltet tydelig, det var helt klart at han ikke var frisk.
Det var da vi begynte å se tegnene-
-på at en kampanje for en etterfølger var i gang.
Dynastiet som hadde hersket over Nord-Korea i over 60 år-
-skulle snart introdusere folket for den tredje generasjonen.
På balkongen over Kim Il-sung-plassen,-
-den utvalgte sønnen, Kim Jong-un.
Om du har fulgt med er det klart at Kim Jong-un er en ung mann-
-som lenge har visst at han har en spesiell rolle å spille.
Fujimoto-san fortalte meg at DVD-kvelder var en stor greie.
Denne kvelden er Kim Jong-un der, og han er 11.
Og de ser "I skuddlinjen" med Clint Eastwood.
Det er en scene der det er fire Secret Service-medlemmer-
-som alle går med hendene sine på limousinen.
Kim Jong-il sier: "Stopp, det er slik dere må beskytte meg."
"Dere må ha hendene her, det er slik jeg vil beskyttes."
Nord-Koreas leder, Kim Jong-il, er død.
Kim fikk hjerteinfarkt som følge av, sitat, mentale og fysiske prøvelser-
-fra å uavbrutt bygge opp en vellykket nasjon.
DESEMBER 2011
Da vi så bildene fra Kim Jong-ils begravelsesprosesjon-
-nedover de kalde, snødekte gatene i Pyongyang,-
-var kisten på taket av en limousin,-
-akkurat som i "I skuddlinjen".
Kim Jong-un hadde hånden sin i samme posisjon som Clint Eastwood.
Du snakker om tre generasjoner med allmektige mennesker.
Tekst: Sandra Grøndal-Hansen